OŠ Trnsko

Zagreb

**Promjene u strukovnom obrazovanju učenika**

od školske godine 2025./2026. u strukovno obrazovanje uvodi se 147 novih kurikula, i to: 33 posebna kurikula za učenike s teškoćama u razvoju na razini 3 Hrvatskog klasifikacijskog okvira (HKO) i 114 strukovnih kurikula na razini 4.1. (trogodišnje trajanje) i 4.2. (četverogodišnje trajanje) HKO-a.

Učenike i njihove roditelje/skrbnice pozivamo da od svibnja redovito prate mrežnu stranicu <https://srednje.e-upisi.hr> na kojoj će biti objavljene sve novosti vezane uz upis u I. razred srednje škole u školskoj godini 2025./2026. Također sve dodatne informacije mogu dobiti i u ispostavama Hrvatskog zavoda za zapošljavanje (HZZ), koji predstavlja ključnu potporu učenicima u odabiru daljnjeg obrazovnog puta. Stručnjaci HZZ-a dostupni su za savjetovanje i pružanje relevantnih informacija o tržištu rada, mogućnostima zapošljavanja te daljnjem razvoju karijere nakon završetka osnovnoškolskog obrazovanja.

U privitku dopisa dostavljamo:

1. Tablicu s popisom novih strukovnih kvalifikacija za učenike s teškoćama u razvoju koje zamjenjuju dosadašnja zanimanja
2. Tablicu novih strukovnih kvalifikacija na razini 4.1. i 4.2., koje zamjenjuju dosadašnja zanimanja.